ตำนานดาบและคทาแห่งวิสตอเรีย

เป็นซีรีส์มังงะญี่ปุ่นเขียนโดย และวาดภาพประกอบโดยโทชิ อาโออิ มังงะเรื่องนี้เริ่มตีพิมพ์ใน นิตยสารเบสซัตสึโชเน็ง นิตยสารมังงะโชเน็งของโคดันชะ ในเดือนธันวาคม พ.ศ. 2563 ซีรีส์อนิเมะทางโทรทัศน์เรื่องนี้ที่ดัดแปลงจากมังงะผลิตโดยสตูดิโอแอคตัสและบันไดนัมโกะพิกเชอส์ ฤดูกาลที่หนึ่งออกอากาศตั้งแต่เดือนกรกฎาคมจนถึงเดือนกันยายน พ.ศ. 2567 ฤดูกาลที่สองมีกำหนดออกอากาศในเดือนเมษายน พ.ศ. 2569

 เนื้อเรื่อง 
หลายร้อยปีก่อน ผู้รุกรานจากท้องฟ้าได้ทำลายแผ่นดินและเกือบทำให้โลกถึงกาลอวสาน เพื่อขับไล่ผู้รุกราน มหาเวททั้งห้ารวมพลังกันร่ายบาเรียอันทรงพลังเพื่อป้องกันอาณาจักร ณ หอคอยอันยิ่งใหญ่ "เมอซิเดส เคาลิส" และกลายเป็นที่รู้จักในฐานะ "มาเกีย เวนเด้" รุ่นแรก สถาบันเวทมนต์ริการ์เดนมุ่งเน้นการฝึกฝนจอมเวท รวมถึงผู้ที่แข็งแกร่งพอจะก้าวขึ้นเป็นมาเกีย เวนเด้ เพื่อสืบทอดภารกิจปกป้องบาเรียที่ค้ำจุนอาณาจักร

วิล เซอร์ฟอท เป็นนักเรียนสถาบันเวทมนต์ริการ์เดนผู้ให้คำสัตย์ปฏิญาณว่าจะเป็นจอมเวทที่แข็งแกร่งพอจะได้รับเลือกให้เข้าสู่เมอซิเดส เคาลิสและกลับไปพบกับเพื่อนในวัยเด็กของเขา เอลฟาเรีย อัลบิส เซอร์ฟอท จอมเวทที่อายุน้อยที่สุดในประวัติศาสตร์ที่ได้เป็นมาเกีย เวนเด้ ทว่าวิลไม่มีพรสวรรค์ทางเวทมนตร์เลย เขาสามารถเรียนมาถึงจุดนี้ได้ด้วยคะแนนเต็มในข้อสอบภาคทฤษฎีและหน่วยกิตพิเศษจากการล่ามอนสเตอร์ในดันเจี้ยนของสถาบัน แต่มีเพียงไม่กี่คนที่รู้ถึงพลังที่แท้จริงของเขา—แม้จะไร้เวทมนตร์ แต่วิลมีทักษะดาบที่สามารถสังหารมอนสเตอร์ที่แม้แต่จอมเวทผู้แข็งแกร่งยังต้องหวาดหวั่นได้ ในขณะที่วิลยังคงมุ่งมั่นสู่ความฝันของตน เขาได้พบทั้งมิตรและศัตรูระหว่างทาง พร้อมกับเผยพลังที่แท้จริงซึ่งสั่นสะเทือนรากฐานของโลก

 ตัวละคร 
 ตัวละครหลัก 

วิล เซอร์ฟอท เผ่าพันธุ์ริซันส์ เป็นพระเอกของเรื่องและเป็นนักเรียนชั้นปีที่หกแห่งสถาบันเวทมนต์ริการ์เดน ผู้ถูกเพื่อนร่วมสถาบันรังเกียจเนื่องจากไร้พรสวรรค์ทางเวทมนตร์ สำหรับเขา คทาคืออุปกรณ์ที่ไม่มีประโยชน์และการเรียนการสอนที่เขาได้รับที่โรงเรียนก็เหมือนกับนักรบที่กำลังเลียนแบบพ่อมด ซึ่งมันไม่เหมาะกับเขา เขาเป็นเพื่อนในวัยเด็กของเอลฟาเรีย ก่อนที่สถานะอันแตกต่างจะทำให้ทั้งสองต้องแยกจากกัน ด้วยคำสัตย์ปฏิญาณว่าจะได้พบกับเธออีกครั้ง วิลจึงมุ่งมั่นเก็บหน่วยกิตของสถาบันให้เพียงพอเพื่อจบการศึกษาและเข้าร่วมกับเธอในฝ่ายน้ำแข็งทว่าเมื่อจบการศึกษา เขากลับถูกฝ่ายสายฟ้าที่นําโดยเซโอะเลือกแทน แม้จะใช้เวทมนตร์ไม่ได้ แต่วิลมีความรู้เชิงลึกเกี่ยวกับเวทมนตร์และเป็นนักดาบที่เก่งกาจ สามารถอ่านการโจมตีของศัตรูและตอบโต้ได้หลังจากเห็นเพียงครั้งเดียว ต่อมาเขาค้นพบว่าตนเองมีพลังพิเศษที่เรียกว่า "วิส" ซึ่งสามารถดูดซับเวทมนตร์ของผู้อื่นและหลอมรวมเข้ากับดาบของตน

เอลฟาเรีย อัลบิส เซอร์ฟอท เผ่าพันธุ์ริซันส์ เป็นนางเอกของเรื่องและเป็นเพื่อนในวัยเด็กของวิล เธอเป็นอัจฉริยะด้านเวทมนตร์ที่ไต่เต้าขึ้นเป็นมาเกีย เวนเด้ได้อย่างรวดเร็วในวัยเพียง 15 ปี และกลายเป็นผู้ที่อายุน้อยที่สุดที่ได้รับตำแหน่งมาเกีย เวนเด้ โดยเป็นผู้นำของฝ่ายน้ำแข็ง อย่างไรก็ตาม ภายนอกเธอเป็นที่ชื่นชอบและเคารพในโรงเรียน แต่ภายในจริงๆ แล้วเธอเป็นคนที่มีความคิดถึงวิลมากจนเป็นโรคหลงรักเขา และมักจะใช้ชีวิตอย่างขี้เกียจโดยไม่สนใจสิ่งอื่น จนได้ชื่อว่าเป็นมาเกีย เวนเด้ที่เกียจคร้านที่สุดและโยนภาระหน้าที่ให้กับผู้ใต้บังคับบัญชา และใช้เวลาทั้งหมดไปกับการรอคอยให้วิลมาทำตามสัญญาที่ให้ไว้กับเธอ เธอมีความเชี่ยวชาญในเวทมนตร์ธาตุน้ำแข็งอย่างรวดเร็วและมีประสิทธิภาพสูงและได้สร้างเวทมนตร์ต้นแบบขึ้นมาเองถึง 12 บท ซึ่งเป็นสิ่งที่ไม่เคยมีผู้ใดทำสำเร็จมาก่อน

 ตัวละครเสริม 

คอเล็ต ลัวร์ เผ่าพันธุ์ริซันส์ เป็นเพื่อนร่วมชั้นและหนึ่งในไม่กี่คนที่เป็นเพื่อนกับวิล เธอแอบชอบวิลอย่างเห็นได้ชัดจนทุกคนรอบตัวสังเกตเห็นได้ ยกเว้นตัววิลเอง แต่เธอกลับขี้อายเกินกว่าจะสารภาพความรู้สึกออกไป คอเล็ตมักเป็นห่วงวิลที่เสี่ยงชีวิตในดันเจี้ยนอยู่เสมอ และคอยเข้าขัดขวางทุกครั้งที่เพื่อนร่วมชั้นกลั่นแกล้งวิล คอเล็ตเป็นทายาทโดยชอบธรรมของตระกูลลัวร์ ซึ่งเชี่ยวชาญเวทมนตร์ธาตุดินซึ่งเคยสร้างหนึ่งในมาเกีย เวนเด้ในอดีต แต่ปัจจุบันก็เสื่อมถอยลงไป หลังจากจบการศึกษาเธอเข้าร่วมฝ่ายดินและถูกแต่งตั้งให้เป็นมาสคอตของฝ่ายดินโดยไม่เต็มใจ เธอมีความเชี่ยวชาญในเวทมนตร์ธาตุดิน และได้รับฉายาว่า "เจ้าหญิงแห่งดิน" ซึ่งเป็นฉายาที่เธอไม่ชอบอย่างยิ่ง

ชิออน อัลสเตอร์ เผ่าพันธุ์ริซันส์ หนึ่งในเพื่อนร่วมชั้นของวิล เขาเคยกลั่นแกล้งวิลเพราะวิลมีท่าทางที่หยิ่งยโสและมองวิลเป็นคนไร้ความสามารถ อย่างไรก็ตาม หลังจากถูกวิลช่วยชีวิตจากมอนสเตอร์และได้เห็นความแข็งแกร่งที่แท้จริง เขากลับพัฒนาความสามารถและเริ่มมองวิลเป็นคู่แข่งในใจของเขา นอกจากนี้ ความจริงแล้วเขาชอบคอเล็ต ลัวร์ แต่เนื่องจากคอเล็ตแอบชอบวิล อีกทั้งเขายังเคยกลั่นแกล้งวิลมาก่อน จึงทำให้คอเล็ตต์ไม่ไว้วางใจเขามากนัก หลังจากจบการศึกษา เขาเข้าร่วมฝ่ายไฟ เขาเชี่ยวชาญเวทมนตร์ธาตุไฟ และฝีมือของเขาพัฒนาขึ้นอย่างมากนับตั้งแต่เริ่มต้นการแข่งขันกับวิล

จูเลียส เรนเบิร์ก เผ่าพันธุ์ริซันส์ หนึ่งในสามนักเรียนชั้นยอดในรุ่นเดียวกับวิล ในฐานะชนชั้นสูง เขามีลักษณะนิสัยที่เย่อหยิ่งและค่อนข้างขี้โอ้อวด ดูถูกผู้ที่อ่อนแอกว่า โดยเฉพาะวิลที่เขามองว่าเป็นคนไร้ความสามารถ อย่างไรก็ตาม หลังจากถูกวิลเอาชนะเขาต่อหน้าสาธารณะ เขาก็อ่อนน้อมลงและยอมร่วมมือกับวิลในเรื่องต่างฯ เขามุ่งมั่นที่จะเป็นผู้สืบทอดของมาเกีย เวนเด้น้ำแข็ง เขาคือคนที่สามารถใช้ เอล แกส ฟรอส ซึ่งเป็นหนึ่งในบทเวทมนตร์น้ำแข็ง 12 บทที่สร้างโดยเอลฟาเรียแม้จะยังไม่ชำนาญและได้รับการคาดหวังจากฝ่ายน้ำแข็ง หลังจากจบการศึกษา เขาเข้าร่วมฝ่ายน้ำแข็ง เขาเชี่ยวชาญเวทมนตร์ธาตุน้ำแข็ง และเป็นคนเดียวที่สามารถเลียนแบบหนึ่งในเวทมนตร์ต้นฉบับของเอลฟาเรียได้ แต่ต่อมาในระหว่างภารกิจหาคนทรยศ เขาได้สังเกตว่าเอ็มม่าที่เป็นเพื่อนสมัยเด็กดูเปลี่ยนไป จึงถูกเฉดฆ่าตาย แต่เมื่อวิลเห็นศพของเขา เขาก็เริ่มสงสัยและสังเกตเห็นร่องรอยบางอย่างที่อาจจะบ่งชี้ถึงตัวคนร้าย

หนึ่งในสามนักเรียนชั้นยอดในรุ่นเดียวกับวิล เขาเป็นเอลฟ์ที่ถูกดูถูกจากเพื่อนร่วมเผ่าพันธุ์เอลฟ์ เนื่องจากเวทมนตร์ของเขาถูกมองว่าอ่อนแอเมื่อเทียบกับมาตรฐานของเผ่าพันธุ์ แม้ว่าในตอนแรกเขาจะทำตัวหยิ่งทะนง แต่ภายหลังกลับให้ความเคารพวิลหลังจากได้รับความช่วยเหลือให้ก้าวข้ามปัญหา เขายังเป็นเพื่อนสมัยเด็กของหนึ่งในมาเกีย เวนเด้ เอเลนอร์ เรียส อัลฟ์ ซึ่งสะท้อนถึงความสัมพันธ์ที่เหมือนเอลฟาเรียและวิล หลังจากจบการศึกษา เขาเข้าร่วมฝ่ายแฟนตาซี ซึ่งเป็นฝ่ายที่ประกอบไปด้วยเอลฟ์ทั้งหมด เขาเชี่ยวชาญในเวทมนตร์ลมและภาพลวงตา และต่อมาก็สามารถใช้ความสามารถพิเศษของเผ่าพันธุ์ของเขาในการเปลี่ยนภาพลวงตาให้กลายเป็นความจริงได้

หนึ่งในสามนักเรียนชั้นยอดในรุ่นเดียวกับวิล ที่มีเป้าหมายในการเป็นมาเกีย เวนเด้ เพื่อช่วยครอบครัวชนชั้นสูงของเธอจากความล่มสลาย เธอค่อนข้างจะนิ่งเฉย และแตกต่างจากเพื่อนร่วมชั้นคนอื่นๆ ที่เคยรังแกวิล โดยเธอส่วนใหญ่จะเพิกเฉยต่อวิล แต่หลังจากที่เธอได้รู้ถึงความแข็งแกร่งที่แท้จริงของวิล เธอจึงตัดสินใจเข้าร่วมกับเขา, ชิออน, จูเลียส และวิคนัล เพื่อจบการศึกษาให้ได้ หลังจากจบการศึกษา เธอเข้าร่วมฝ่ายสายฟ้า ร่วมกับวิล เธอคือผู้ใช้เวทย์การต่อสู้ระยะประชิดที่รู้จักกันในชื่อ "อัศวินเวทย์มนตร์" ซึ่งเชี่ยวชาญในเวทย์มนตร์ธาตุสายฟ้า ซึ่งเธอใช้เพื่อเพิ่มความสามารถทางกายภาพของเธอ

นักเรียนที่สถาบันเวทมนต์ริการ์เดนและเป็นรูมเมทของวิล รอสตี้เคยสารภาพว่าหลงรักวิลและรอสตี้มีลักษณะที่ค่อนข้างคล้ายผู้หญิง รอสตี้ถูกฆ่าในการโจมตีของผู้ก่อการร้ายในช่วงเทศกาลเทอร์มินาเรีย หลังจากนั้นร่างกายของรอสตี้ก็แตกสลายเหมือนน้ำแข็ง ซึ่งบ่งชี้ว่ารอสตี้น่าจะเป็นร่างโคลนที่มีการแปลงเพศของเอลฟาเรียที่เธอสร้างขึ้นและดัดแปลงด้วยเวทมนตร์ของเธอ รอสตี้คือผู้สร้างไอเท็มเวทมนตร์ที่มีความสามารถและได้สร้างไอเท็มต่างๆ ให้วิลใช้

สัตว์เลี้ยงคู่หูของวิลและมีลูกแก้วที่หัวที่สามารถใช้เวทมนตร์สะท้อนเพื่อมองจากที่อื่นได้

 ศาสตราจารย์ 

อาจารย์ที่สถาบันเวทมนตร์ริการ์เดน เขาเชื่อในศักยภาพของวิลและดูแลความก้าวหน้าของเขาในดันเจี้ยน เขามีความเชี่ยวชาญในการดูแลสัตว์เวทมนตร์ 

}}
อาจารย์ที่สถาบันเวทมนตร์ริการ์เดนที่มีชื่อเสียงในเรื่องความเข้มงวด เขาล้มเหลวในการเป็นมาเกีย เวนเด้ในอดีต และต้องการให้วิลยอมแพ้จากเป้าหมายของเขา เพราะไม่อยากให้วิลต้องเผชิญกับความล้มเหลวเหมือนเขา แม้ว่าจะต้องทำการขัดขวางวิลก็ตาม เขาคืออาจารย์ที่แข็งแกร่งที่สุดในสถาบันและเชี่ยวชาญในเวทมนตร์มืด

ผู้อำนวยการของสถาบันเวทมนตร์ริการ์เดน เธออายุ 64 ปี แต่สามารถใช้เวทมนตร์เพื่อทำให้ดูอ่อนกว่าวัยกว่าที่เป็นจริง เพื่อใช้ชีวิตคู่ขนานในอีกร่าง เธอช่วยวิลในการฝึกฝนและเรียนรู้เวทมนตร์ วิส เพื่อสร้างความประทับใจให้กับผู้คัดเลือกและเข้าร่วมฝ่ายต่างๆ

 มาเกีย เวนเด้ 

ผู้นำของมาเกีย เวนเด้และสมาชิกที่อายุมากที่สุด เขาเป็นผู้นำฝ่ายแสงและมักออกเดินทางสำรวจเป็นเวลานาน ทำให้แคริออทต้องดูแลแทนในระหว่างที่เขาไม่อยู่ เขาเชี่ยวชาญในเวทมนตร์ธาตุแสงและได้รับการยกย่องว่าเป็นผู้ที่แข็งแกร่งที่สุดในมาเกีย เวนเด้

หนึ่งในมาเกีย เวนเด้ ผู้นำฝ่ายไฟ เขามักจะได้รับมอบหมายให้ดูแลแต่ละฝ่ายในช่วงที่อารอนออกเดินทางสำรวจเป็นเวลานาน เขาเชี่ยวชาญในเวทมนตร์ธาตุไฟ

เอลฟ์และหนึ่งในมาเกีย เวนเด้ ผู้นำฝ่ายแฟนตาซีแห่งเอลฟ์ทั้งหมด เธอยังเป็นเพื่อนสมัยเด็กของวิคนัล จนกระทั่งพวกเขาถูกแยกจากกันหลังจากที่ความสามารถทางเวทมนตร์ของเธอได้รับการเปิดเผย ซึ่งสะท้อนถึงความสัมพันธ์ที่เหมือนเอลฟาเรียและวิล เธอเชี่ยวชาญในเวทมนตร์แฟนตาซีโดยเฉพาะของเผ่าพันธุ์เอลฟ์ ซึ่งสามารถทำให้ภาพลวงตากลายเป็นความจริง

หนึ่งในมาเกีย เวนเด้ ผู้นำฝ่ายสายฟ้า ซึ่งหลังจากที่วิลจบการศึกษาจากสถาบัน เขาได้เลือกวิลเข้าร่วมกลุ่มของเขาหลังจากเอาชนะเอลฟาเรียในเกมเป่ายิ้งฉุบ โดยสามารถสัมผัสศักยภาพของวิลได้ เขาใช้เวทมนตร์ธาตุสายฟ้าและเชี่ยวชาญในเทคนิคที่เรียกว่า "แรธโบลต์" ซึ่งเพิ่มพลังทางกายภาพโดยการควบคุมเวทมนตร์บริสุทธิ์

 ตัวละครอื่นฯ 

หนึ่งในนักเรียนของสถาบันเวทมนต์ริการ์เดน แม้ว่าเธอจะทำตัวเป็นคนร่าเริงและซุ่มซ่ามต่อหน้าเพื่อน ๆ แต่แท้จริงแล้วเธอเป็นคนจริงจังและเป็นหนึ่งใน "ผู้เฝ้ามอง" กลุ่มนักเวทหนุ่มสาวผู้มีพรสวรรค์ที่ทำหน้าที่เป็นแมวมองเพื่อคัดเลือกสมาชิกใหม่เข้าสู่เหล่ากองกำลังของมาเกีย เวนเด้ ซึ่งเป็นตำแหน่งที่ถูกกล่าวถึงในหมู่นักเรียนราวกับเป็นตำนานเมือง เธอยังเป็นสมาชิกของฝ่ายน้ำแข็ง และได้รับคำสั่งจากมาเกีย เวนเด้ เอลฟาเรียให้ประเมินความก้าวหน้าของวิล ขณะออกสำรวจนักเรียนผู้มีพรสวรรค์ในดันเจี้ยน เธอได้พบกับวิลและเป็นพยานเห็นเขาโค่นบอสสุดแกร่งของดันเจี้ยนเพียงลำพัง ต่อมา ในการประชุมของมาเกีย เวนเด้ เธอระบุว่าวิลเป็นนักเรียนเพียงคนเดียวที่ควรค่าแก่การจับตามอง และเสนอให้เขาได้รับการคัดเลือกเข้าสู่หอคอยโดยทันที เธอยังแอบชอบวิลจากความสามารถอันยอดเยี่ยมของเขา

ผู้ช่วยของอารอน

 สื่อ 
 มังงะ 
ตำนานดาบและคทาแห่งวิสตอเรียเขียนโดยฟูจิโนะ โอโมริ และวาดภาพประกอบโดยโทชิ อาโออิ เริ่มตีพิมพ์ในนิตยสารเบสซัตสึโชเน็ง นิตยสารมังงะโชเน็งของโคดันชะ เมื่อวันที่ 9 ธันวาคม พ.ศ. 2563 ช่วงแรกของมังงะเรื่องนี้จบลงเมื่อวันที่ 8 พฤษภาคม พ.ศ. 2566 มังงะเรื่องนี้ได้รับการรวมเล่ม (ทังโกบง) จำนวน 14 เล่ม ณ เดือนพฤศจิกายน พ.ศ. 2568 ได้รับการแปลและตีพิมพ์เป็นภาษาไทยโดยสำนักพิมพ์รักพิมพ์

 จำนวนเล่ม 

 อนิเมะ 
ซีรีส์อนิเมะโทรทัศน์เรื่องนี้ได้รับการประกาศอย่างเป็นทางการเมื่อวันที่ 8 กุมภาพันธ์ พ.ศ. 2567 ซีรีส์นี้ผลิตโดยสตูดิโอแอคตัสและบันไดนัมโกะพิกเชอส์ กำกับและเขียนบทโดยทัตสึยะ โยชิฮาระ โดยมีซายากะ โอโนะ เป็นผู้ออกแบบตัวละคร และยูกิ ฮายาชิ เป็นผู้ประพันธ์ดนตรี ออกอากาศในวันที่ 7 กรกฎาคม พ.ศ. 2567 ทางช่องทีบีเอสและสถานีเครือข่าย เพลงเปิดคือ "Fire and Fear" ร้องโดย Penguin Research ในขณะที่เพลงปิดคือ "Frozen" ร้องโดย True มิวส์ คอมมิวนิเคชันได้ลิขสิทธิ์ซีรีส์นี้ในเอเชียตะวันออกเฉียงใต้

หลังจากออกอากาศตอนสุดท้าย ก็ได้มีการประกาศฤดูกาลที่สองและมีกำหนดออกอากาศในเดือนเมษายน พ.ศ. 2569 นักพากย์และทีมงานจากฤดูกาลแรกได้กลับมารับบทบาทเดิมอีกครั้ง โดยมีทัตสึยะ โยชิฮาระมารับหน้าที่เป็นผู้กำกับหลัก และ ฮิเดอากิ นากาโนะมารับหน้าที่ผู้กำกับ

 รายชื่อตอน 

 กระแสตอบรับ 
มังงะเรื่องนี้ได้รับการเสนอชื่อเข้าชิงรางวัลมังงะถัดไป ครั้งที่ 7 ประเภทสิ่งพิมพ์ ในปี พ.ศ. 2564

 หมายเหตุ 

 อ้างอิง 

 แหล่งข้อมูลอื่น 



หมวดหมู่:แอคตัส
หมวดหมู่:บันไดนัมโกะพิกเชอส์
หมวดหมู่:มังงะที่ตีพิมพ์ในปี พ.ศ. 2563
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2567
หมวดหมู่:การ์ตูนญี่ปุ่นแนวผจญภัย
หมวดหมู่:ซีรีส์อนิเมะที่สร้างจากมังงะ
หมวดหมู่:การ์ตูนญี่ปุ่นแนวจินตนิมิต
หมวดหมู่:มังงะของสำนักพิมพ์โคดันชะ
หมวดหมู่:มิวส์ คอมมิวนิเคชัน
หมวดหมู่:การ์ตูนญี่ปุ่นแนวโชเน็ง
หมวดหมู่:รักพิมพ์